natapos din ang unang bahagi at dinala ng markes na parang alila si serpolette at si germaine, ang nagtataglay ng anyong mahinhin ng samahan, at pinakakotsero ang hangal na si grenicheux. isang matunog na pagakpakan ang nagpabalik na mangagkakawit sa kamay, sa mga artista, na may mga ilang sandali pa lamang ang kararaan na nangaghahabulan at nangag aaway; nangagsisiyuko sa lahat ng dako ng mairuging nanonood na taga maynila at ang mga babaiy nakipagtapunan ng titig sa ilang nanonood na lalaki. samantalang naghahari ang kaguluhan na gawa ng mga pag uunahan sa pagtungo sa bihisan upang dulutan ng maligayang bati ang mga artista, at ng mga tumutungo naman sa mga palko upang bumati sa babai, ang ilan ay nagpapahayag ng kanilang mga pasiyang ukol sa dula at sa mga artista. hindi mapag aalinlanganang si serpolette ang tanging mabuti ang sabi ng isa na umanyong matalino. ibig ko si germaine, isang bulagaw na kaibigibig. wala namang boses! at ano ba ang gagawin ko sa boses?